નર્મદા યોજનાની વિવિધ બ્રાન્ચ કેનાલોમાંથી કમાન્ડ વિસ્તારમાં રવી પાક માટે છેલ્લા પખવાડિયાથી રોજનું ૧૦ હજાર ક્યૂસેક જેટલું પાણી આપવામાં આવતું હતું, જે પહેલી માર્ચથી બંધ કરવાનું હતું, પરંતુ ખેડૂતોની માગણી ધ્યાને લઇ પાંચમી માર્ચ સુધી પાણી આપવાનું ચાલુ રખાશે, એમ ઉલ્લેખી રાજ્યના સિંચાઇ સચિવ એમ. કે. જાદવે એવો પણ દાવો કર્યો હતો કે, નર્મદા યોજનાની વિવિધ ૩૮ જેટલી બ્રાન્ચ કેનાલો દ્વારા અત્યારે પિયત માટે પાણી અપાઇ રહ્યું છે.